Վահագն Մինասյանը, Գոռ Առաքելյանն ու Սուրեն Սահակյանը քաղաքական հավակնություններ չունեն, պաշտոն չեն երազում: Ներկայանալիս էլ հատուկ ընդգծում են` «Հայաստանի Հանրապետության քաղաքացի»: «Վճարում ենք 100 դրամ» շարժումն էլ, ինքնաբուխ է ստացվել: Ներքաղաքային տրանսպորտի թանկացումից ընդամենը 3 օր առաջ իրենց 10-15 համախոհների հետ հավաքվել, քննարկել են, թե ինչպես պայքարել հերթական գնաճի դեմ: Իսկ հավաքվածները նման պայքարի փորձ արդեն ունեին. իրար ճանաչում էին Մաշտոցի պուրակում կազմակերպված ընդվզումից: